ŉ Pa van Middelburg in Mpumalanga sal Dinsdag in die plaaslike landdroshof verskyn nadat hy Saterdag glo sy twee kinders grusaam vermoor en saam met die liggame in sy huis gebly het.
“Saterdag het die pa ŉ kombuismes gevat en glo sy 11-jarige seun en sewejarige dogter se kele afgesny. Hy het glo hierna hulle liggame op ŉ bed in die huis gesit en gaan slaap. Die derde kind, ŉ vierjarige seuntjie, was ook nog in die huis,” het hy gesê.
Volgens Mohlala het die man ná sy inhegtenisneming glo aan die polisie erken dat sy plan was om Sondag die ma in die huis in te lok waar hy haar en die vierjarige ook sou vermoor. Hy was glo kwaad omdat die ma saam met ŉ ander man, met wie sy ŉ romantiese verhouding het, woon.
Die ma wou egter nie die Sondag na die pa se huis gaan nie en hy het haar telkemale gebel en aangedring dat sy moet kom. Die ma het onraad vermoed en die polisie in kennis gestel. Die pa is kort daarna by sy huis in hegtenis geneem.
“Die polisiebeamptes kon sien dat die kinders al die Saterdag vermoor is, omdat die bloed op die bed reeds droog geword het,” het Mohlala gesê. “Die manier waarop die man verduidelik het hoe hy glo sy kinders vermoor het, is baie brutaal. Daar sal ondersoek word of die man moontlik aan ŉ geestesversteuring ly.” Die vierjarige is tydelik in die sorg van sy ouma en oupa geplaas.
Daars NIKS fout met sy kop nie ..hy erken dan hy is kwaad vir die ma oor ha nuwe verhouding….hyt beplan vooraf……siek sot!!!!!
Hoekom gebruik ouers altyd kinders om mekaar seer te maak. Hy gaan tronk toe?????vir hoelank maar die ma sit met seer vir haar res van haar lewe
Ongelukkig, as ‘n geskeide ma dwing die hof jou om jou kind vir die man of vrou te gee al is hulle geweldadig. Daar’s baie mans wat geskei is wat se vrouens ook die tipe goed gedoen het maar die hof staan toesig toe. Dit gaan altwee kante toe. Baie ouers wat met geweld sit het beskermingsbevele maar die hof se hulle moet die ouer sien al word hulle verkrag en gemolesteer want dit skend sy menseregte as jy jou kind probeer beskerm. Van ons is gelukkig deur baie gebed dat ons kon keer ander nie.
Pres. Jacob Zuma het tydens die jaarlikse Wêreld- Ekonomiese Forum (WEF) in Davos, Switserland, gesê Suid-Afrika is oop vir besigheid en die land wil graag sy voetspoor van sy maatskappye dwarsoor die Afrika-kontinent en wêreldwyd uitbrei.
Zuma het gesê Suid-Afrika word ŉ voorloper vir nuwe sektore van internasionale direkte beleggings soos die groen ekonomie, olie en gas en oseaan-ekonomie sektore soos skeepsbou.